cyanic-selkie/wikianc huggingface dataset:
Roger Ruud
Roger Ruud (født 1. oktober 1958) er en norsk tidligere skihopper som representerte Lensbygda Sportsklubb. Han vant nyttårshopprennet i Garmisch-Partenkirchen 1. januar 1982 og ble nummer to sammenlagt i den tysk-østerrikske hoppuka dette året.
Ruud har uhelbredelig lymfekreft.
Sleipneråpningen
Sleipneråpningen er en sjakkåpning som defineres av åpningstrekket 1.Sc3. Navnet kommer antagelig av at Sleipner har åtte bein og at en springer kan gå til opp til åtte felt (selv om springeren på c3 for øyeblikket må nøye seg med 5). Åpningen har flere navn, og har også blitt kalt for Van Geets åpning, Dunsts åpning m.fl. Dirk Daniel van Geet er en nederlandsk stormester i postsjakk, og åpningen spilles en del av sterke postsjakkspillere, bl.a. Van Geet selv og Ove Ekebjærg.
1.Sc3 er et spillbart trekk som utvikler springeren til et godt felt der den utøver press mot sentrum, men det er likevel langt mindre populært enn 1.Sf3. Grunnene er flere. For det første så hindrer ikke 1.Sc3 svart fra å spille 1...d5 mens 1.Sf3 hindrer svart fra å spille 1...e5. Etter 1.Sc3 d5 truer faktisk svart med å true springeren vekk i neste trekk. Å stanse dette med 2.d4 er mulig, men hvit blir noe hemmet av at muligheten til å angripe sentrum ved å spille c2-c4 mangler. Hvit kan også la svart true springeren, noe som gir svart en terrengfordel i sentrum som hvit kan forsøke å underminere og angripe.
Sofus Arctander
Sofus Anton Birger Arctander (født 22. januar 1845 i Christiania, død 20. august 1924 på Lifjell i Telemark ) var en norsk politiker (Venstre), og flere ganger statsråd.
Utdanning, jobb i kommunen og lokalpolitikk
Sofus flyttet med familien fra Kristiania til Kristiansand i 1853, der faren fikk jobb som overtollbetjent. Efter examen artium 1863 relokerte Sofus til Kristiania der han i 1870 sikret seg en cand.jur., fulgt opp med filosofistipender ved Universitetet i Lund.
Han var lærer blant annet på Selje og Nordfjordeid ca. 1865, tok juridisk embetseksamen 1870, og arbeidet som fullmektig, sorenskriver og senere lensmann i Lofoten. Han var ordfører i Hadsel 1872–1878, senere stortingsmann fra 1879.
Nasjonale oppgaver i Kristiania
Han var innenriksminister i Sverdrups regjering (1884–88) og handelsminister i Michelsens regjering, der han var konstituert statsminister fra 31. august til 23. september 1905. Andre verv han hadde var borgermester i Bergen, tollskriver i Oslo, president i Odelstinget og førsteborgermester i Kristiania. Han var aktiv i Nordlendingenes Forening som holdt til der i byen.
Familie
Han var av den slekten Arctander som kom fra Lødingen i nord. Faren var Hans Steenbuch Arctander (1801–85) og mora het Martha Dahll Nielsen (1804–96).
Sofus giftet seg i 1881 med Maren Sofie Aars (1849–1940) som var sønnedatter av prest og hoffpredikant Jens Aars (1779–34), som også satt på Stortinget. Deres sønn Ivar Arctander (1885–1953) ble sosialøkonom, i likhet med datteren Signy Arctander som ble sjef i Statistisk Sentralbyrå.
BBC World Service
BBC World Service er en divisjon i det britiske medieselskapet BBC som kringkaster internasjonale nyheter over radio på 33 forskjellige språk til rundt 150 millioner mennesker over hele verden. I likhet med BBCs andre radio- og fjernsynstjenester, finansieres BBC World Service gjennom en kringkastingsavgift.
BBC World Service ble tidligere produsert i Bush House i London, men sendes nå fra Broadcasting House.
Den andre Doktoren
Den andre Doktoren er den andre inkarnasjonen av rollefiguren Doktoren i den britiske science fiction-serien Doctor Who. Han ble spilt av skuespiller Patrick Troughton.
I serien er Doktoren en tidsherre (Time Lord) fra planeten Gallifrey som reiser i tid og rom i sin TARDIS, ofte med følgesvenner. Når Doktoren er kritisk skadet, kan han, som andre tidsherrer, regenerere kroppen sin fullstendig. Dette fører til en helt ny personlighet og utseende.
Transformasjonen til Den andre Doktoren, en person som egentlig er den samme fiktive personen, men med en annen personlighet og utseende, var vendepunktet i utviklingen til serien og ble et kritisk element i seriens evne til å holde på så lenge som den har.
Wergelandsveien
Wergelandsveien finnes flere steder:
Tarija (departement)
Tarija er et departement sør i Bolivia og grenser til Argentina. Departementet har en befolkning på 483 518 innbyggere (2012) og har et areal på 37 623 km². Departementshovedstaden ligger i byen Tarija. Andre byer er Villamontes og Bermejo.
I Tarija bor det mer enn 20 ulike indianske urbefolkningsgrupper, hvor Guarani-folket er den største enkeltgruppa.
Provinser i Tarija
Tarija er inndelt i seks provinser (provincias):
Michael Lepond
Michael Lepond (født 17. februar 1966 i New Jersey i USA) er en amerikansk musiker, kjent som bassist i det amerikanske progmetallbandet Symphony X.
Tysk Røde Kors’ hederstegn
Tysk Røde Kors' hederstegn (Ehrenzeichen des Deutsches Roten Kreuzes) er en tysk statlig anerkjent utmerkelse som tildeles av Tysk Røde Kors. Utmerkelsen ble etablert i 1922 og de nåværende statuttene er fra 1953. Den tildeles av presidenten for Tysk Røde Kors. Utmerkelsen har paralleller i en rekke andre land, herunder Norges Røde Kors' hederstegn.
Design
Medaljen er utført som et kors med hvit emalje på begge sider og en tynn gullkant. Fra 1922 til 1934 var det på advers en sort sirkel i senter hvor teksten «Deutsches Rotes Kreuz» (Tyske Røde Kors) sto inni, og med et rødt kors inni sirkelen. I perioden 1934 til 1937 ble emblemet byttet ut med en sort ørn, med et skjold med et rødt kors, på brystet. Fra 1937 til 1939 fikk ørnen en krans med hakekors inni, i klørne. Reversen på alle utgavene er helt hvit. Medaljebåndet er rødt med hvite striper på sidene. I 1939 ble utmerkelsen avskaffet og frem til 1945 erstattet av Sosialtjenestemedaljen.
8. mai 1953 ble Tysk Røde Kors' hederstegn gjeninnført. Medaljen er lik den opprinnelige medaljen, men med en laurbærkrans istedenfor tekst i den sorte ringen. 1. klasse av denne har gullkrans og gullstriper ved siden av de hvite stripene i båndet, mens på 2. klasse er disse i sølv.
Truls Fyhn
Liv og virke
Fyhn avtjente militærtjenesten som militærpoliti. Han tok juridisk embetseksamen ved Universitetet i Oslo i 1973 med vegtrafikkloven som spesialfag. Han jobbet deretter et år i Justisdepartementets politiavdeling i ett år.
Fra 1974 til 1983 gikk han gradene som politijurist (politifullmektig, politiadjutant og sist politiinspektør) i Troms politidistrikt. Han var deretter politiinspektør og sjef for narkotikaseksjonen ved Oslo politidistrikt i syv år fra desember 1983 til september 1990. Fra september 1990 til februar 1994 var Fyhn kriminalsjef i Oslo, før han i mars 1994 ble politimester i Troms politidistrikt. Fyhn har vært aktor i 700 straffesaker. Han var den nest siste politimester i Norge som ikke var i åremålsstilling.
Fra 2001 til 2003 var Fyhn medlem av kvinnevoldsutvalget som skulle foreslå tiltak for å bedre sikkerhet for kvinner som utsettes for fysisk og psykisk vold, trusler og overgrep fra nåværende eller tidligere samlivspartner.
I desember 2011, kort tid før sin død, ble Fyhn kåret til «Årets tromsøværing» av leserne til Bladet Tromsø.
Det Danske Luftfartselskab
Det Danske Luftfartselskab‎ eller DDL var et dansk flyselskap som ble stiftet som selvstendig aksjeselskap den 29. oktober 1918. DDL var det første sivile flyselskapet i Danmark. DDL fusjonerte i 1946 med de øvrige nasjonale flyselskapene i Skandinavia, og dannet SAS.
Rolf Falk-Larssen
Rolf Falk-Larssen (født 21. februar 1960 i Trondheim) er en norsk tidligere skøyteløper. Han var medlem av Trondhjems Skøiteklub.
1982 ble hans gjennombruddssesong, med seier i allround-NM og 2.-plass i EM, så vidt slått av svenske Tomas Gustafson. I VM i 1982 ble det bronsemedalje.
I 1983 gikk han helt til topps og ble verdensmester allround på Bislett stadion ved å vinne de tre første distansene, 500 meter, 1,500 meter og 5,000 meter. For å bli verdensmester trengte han etter daværende regler bare å fullføre 10,000 meter. Dette gjorde han, men mange blant publikum var skuffet over hans innsats. Han ble som første norske verdensmester buet ut av det skøyteinteresserte publikummet. Selv forklarer Falk-Larssen det som skjedde med at han var mentalt og fysisk utladet etter at han hadde fullført tre distanser med bestetider i samtlige. Det var Tomas Gustafson som hadde best poengsum etter fire distanser i VM 1983 med 166,213 mot Falk-Larssens 166,637.
Rolf Falk-Larssen hadde vansker med å følge opp de gode 1981/82- og 1982/83-sesongene. Han hadde en skøyteteknikk som ga best uttelling på glatt is. I 1984 i Sarajevo, der han hørte til favorittsjiktet på flere distanser, var vær- og baneforholdene vanskelige, noe som bidro til svake resultater for Falk-Larssen. Hans beste resultater etter 1983 var andreplassen i EM og fjerdeplassen i VM i 1984.
Han holdt seg inne på det norske landslaget til og med 1987/88-sesongen. Under 1988 i Calgary oppnådde han sin beste olympiske plassering med en 12.-plass på 5,000 meter. Etter sesongen trappet han foreløpig ned skøytekarrieren og tok til på en sivil arbeidskarriere. Han prøvde et comeback foran OL på hjemmebane i 1994, uten at han lyktes med å kvalifisere seg.
Rolf Falk-Larssen har vunnet to kongepokaler og i 1983 ble han tildelt Oscarstatuetten og Olavstatuetten.
I sin karriere satte han to ganger verdensrekorder, begge gangene i den lille sammenlagtkombinasjonen; 500 meter, 1500 meter, 3000 meter og 5000 meter. 17. januar 1982 oppnådde han poengsummen 162.734 poeng og 23. januar året etter 161.758 poeng. Begge rekordene ble satt i sveitsiske Davos.
Sammenlagt i Verdenscupen
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.
Verdensrekorder
Liste over verdensrekordnoteringer gjort av Rolf Falk-Larssen.
Personlig
Han er gift med Mona Falk-Larssen (født Mona Iversen) og er far til fem barn, blant andre kunstløperne Mia Falk-Larssen og June Falk-Larssen som begge har medalje i Norgesmesterskapet i kunstløp for singel damer. Sønnen Svein-Petter Falk-Larssen har gullmedalje fra Norgesmesterskap sesongen 12/13 og gull i seriemesterskapet sesongen 12/13 i ishockey sammen med Lillehammer IK u18.
Rebbie Jackson
I en alder av 34 år ga Jackson ut sitt første album «Centipede» i 1984. Albumet inneholdt låter fra Smokey Robinson, Prince og Michael Jackson. Rebbie Jackson skrev tittelsangen «Centipede», sammen med Michael Jackson og søsteren LaToya Jackson som korister sammen med Weather Girls. Singelen solgte til gull i slutten av 1984, og står som Rebbie Jacksons best-selgende singel. På slutten av 1980-årene, hadde Jackson gitt ut to de to LP-ene, «Reaction» fra 1986 og «R U Tuff Enuff» fra 1988.
Etter en 10-års periode kom Jackson tilbake med albumet «Yours Faithfully» i 1998, og som inneholdt sangen «Fly Away» skrevet av Michael. Albumet inneholdt også bidrag fra produsenter som Elliot Kennedy, Keith Thomas og fra hennes barn.
Personlig liv
Jackson er sterkt involvert i sin tro som Jehovas vitner, en tro hun deler med sin mor. Det var hennes mor, Katherine Jackson som fikk omsorgsretten til Michael Jacksons barn, men det er blitt kjent at det er Rebbie som kommer til og ha den daglige omsorgen for ungene. Jackson har vært gift siden 1968 med Nathaniel Brown.
MS
MS, Ms eller ms er en forkortelse og akronym og har en rekke betydninger:
Tautas Saskaņas partija
Partiets leder i mange år var tidligere utenriksminister, Jānis Jurkāns, som er etnisk polakk. Han måtte i 1992 trekke seg fra regjeringa, på grunn av sitt syn på forholdet til Russland. TSP har siden partiet blei grunnlagt i 1994 vært populært blant etniske russere på grunn av partiets syn på statsborgerskaps- og språkspørsmålet. I motsetning til andre partier som er populære blant russerne, så har imidlertid TSP også en betydelig andel etniske latviere i ledelsen og partiet har forsøkt å «bygge bro» mellom de to etniske gruppene. Ved parlamentsvalget i 1998 allierte TSP seg med de to russiskvennlige partiene Latvias sosialistparti og Like retter. Begge disse partiene hadde mer radikalt pro-russiske synspunkter. Denne alliansen skada TSP sitt rykte blant etniske latviere. Alliansen stilte under navnet til TSP, men kort etter valget skifta alliansen navn til For menneskerettigheter i et forent Latvia (PCTVL). Ved parlamentsvalget i 2002 fikk alliansen 19 prosent av stemmene og 25 av de 100 setene i Saeima. Alliansen brøyt imidlertid sammen i 2003. TSP var de første til å forlate alliansen, fulgt av sosialistpartiet et halvt år seinere. Etter bruddet har TSP stilt til valg i blokken Harmonisk sentrum (SC) sammen med sosialistene og to små partier. TSP sitter i Saeima som en del av denne blokken og søker nå å bli anerkjent som et sosialdemokratisk parti.
Piggsvin
Piggsvin eller pinnsvin (Erinaceus europaeus) er en art i piggsvinfamilien (Erinaceidae), som videre inngår i ordenen insektetere (Eulipotyphla). Arten er utbredt i hele Vest-Europa og i vestlige deler av det gamle Øst-Europa. Den finnes blant annet i Fennoskandia.
Etymologi
Ifølge Artsdatabanken offisielle navnelister heter arten piggsvin på norsk, etter som det er pigger dyrene har på ryggen og ikke pinner. Ifølge Bokmålsordboka er imidlertid piggsvin og pinnsvin sidestilte former. Det bekrefter også Artsdatabanken i sin klassifisering av arten.
Beskrivelse
Piggsvinet blir cirka 25–40 cm og veier typisk omkring 700–1 600 g (typisk 1 200–1 500 g blant 3–4 år gamle individer våre breddegrader). Fargen er brunaktig, men hårtuppene (piggene) er lysere.
Piggsvin har en lang, spiss og bevegelig snute og er sålegjenger. Det har relativt store øyne sammenlignet med andre insektetere, men halen utgjør kun en liten stump på 1–2 cm. Kroppen er ganske rund og pelshårene, som består av stive pigger dannet av keratin og er hule, danner et naturlig forsvarsverk om dyret blir skremt. Da ruller det seg sammen til en ball, med hode og ben trukket inn under kroppen, og piggene stikkende ut fra kroppen. Som mange andre pelsdyr røyter også piggsvinet, men ikke til bestemte perioder, men derimot en og en pigg gjennom hele året. Et voksent piggsvin har normalt 6 000–8 000 pigger som er cirka 20–30 mm lange og omkring 2 mm på det tykkeste. Enkelte steder blir piggsvinet større enn andre steder, for eksempel på våre breddegrader (sammenlignet med sørlige bestander), og antallet pigger øker med størrelsen på individet.
Utbredelse
Piggsvinet er utbredt fra Fennoskandia, det nordlige Baltikum og det nordvestre Russland i nord, til Den iberiske halvøy og Italia i sør, inkludert De britiske øyer, og på Korsika, Sardinia, Elba og Sicilia i Middelhavet. Arten ble dessuten innført til New Zealand av engelske kolonister i 1860–1890-årene.
I Skottland har arten blitt en plage for vadefuglene som hekker der, fordi det eter eggene og ikke har noen naturlige fiender der. Det regnes også som et skadedyr i New Zealand.
Norsk utbredelse
I Norge fantes piggsvin bare i Østfold rundt år 1800, men før det er det stor usikkerhet om når de første kom til Norge. 7-8000 år siden er antatt. Eldre litteratur nevner kilder før 1700-tallet om piggsvin i sørøst Norge. Piggsvinet har spredt seg vestover og nordover, både naturlig og delvis ved menneskets hjelp, fordi det ble ansett som et nyttedyr.
I dag er arten mest tallrike i kystområdene fra Østfold til Rogaland, men er utbredt i hele Sør-Norge nord til Trøndelag, spesielt langs Trondheimsfjorden. Bestanden på Sørlandet har gått tilbake de seneste år. Piggsvin som er satt ut på isolerte øyer har nærmest utviklet seg til å bli skadedyr, ettersom de har blitt så tallrike at de øver sterkt press på den opprinnelige faunaen i mangel av naturlige fiender.
Bestanden er livskraftig, men har vært en tilbakegang siden 1970-tallet. Den reproduserende bestanden antas å overstige 2 000 individer ifølge Artsdatabanken.
Habitat
Piggsvinet trives med milde fuktige vintre og fuktige somre. Arten trives i løvskog, i randsonene mot dyrket mark og i kulturlandskap, samt i tilknytning til villahager.
Atferd
Piggsvinet er en nattaktiv art, som gjerne sover mesteparten av dagen. På våre breddegrader har arten vinterdvale, som ofte skjer i oppsamlede hauger av løv. Det forkommer at arten snorker. Arten er altetende og eter et stort utvalg virvelløse dyr, men det foretrekker snegler, mark, biller og andre insekter. Det kan imidlertid også ete små virveldyr, som slanger og amfibier, og dessuten plantemateriale, frukt, eikenøtter og sopper.
Forplantning
Paringstiden er etter vinterdvalen i april/mai, og drektighetstiden er cirka 35 dager. Kullet er i gjennomsnitt på 5 (1–10) unger. Ungene forlater ynglebolet etter 5–6 uker (normalt i overgangen juni/juli).
Levetid
I fangenskap kan de bli over 10 år gamle, men i vill tilstand er det sjelden å finne eksemplarer som er eldre enn 5 år. Bare ca. 20% av ungene overlever det første leveåret.
Andre piggsvin
Benevnelsen piggsvin brukes også om dyr som har lignende eksteriør og anatomi, men som ikke er nært beslektet med de egentlige piggsvinene. Dette gjelder blant annet hulepiggsvin og trepiggsvin, som er gnagere, og maurpiggsvin, som er kloakkdyr.
Andre betydninger
Innenfor zoroastrismen har piggsvinet en fremskutt plass, da det tilbringer mye av sin tid med å fortære insekter, som denne religionen anser som mørkets myldrende yngel. Ett av djevelens tilnavn, Belsebub, er egentlig Baal Zebul (= herre over fluene, fluenes herre).
Jason Rullo
Jason Rullo (født 17. juli 1972 i New Jersey i USA) er en amerikansk musiker, kjent som trommeslager i det amerikanske progmetallbandet Symphony X.
Sjuja (by)
Sjuja (russisk: Шу́я) er en by i Ivanovo oblast i Russland. Den ligger ved elva Teza, rundt 25 km sørøst for Ivanovo. Innbyggertall: 62 449 (folketelling 2002).
Historie
Sjuja nevnes første gang i historiske dokumenter i 1393. Fra 1403 ble området holdt av en gren av huset Suzdal, som fikk sitt navn «Sjuiskij» etter byen. I 1539 ble byen plyndret av Safagäräy av Kazan. I 1566 ble den overtatt av Ivan den grusomme som hans personlige eiendom i opritsjnina. I 1722 ble byen besøkt av Peter den store, som startet tekstilfremstilling i byen. Innen 1800-tallet hadde Sjuja blitt en av de største sentrene for behandling av lin, selv om den siden er blitt overgått av nabobyen Ivanovo.
Nikolo-Sjartomskijklosteret, som ligger tolv kilometer fra Sjuja, er et av de største klostrene i Russland. Klosteret ble første gang nevnt i 1425. Det har en katedral fra 1652 og et refektorium fra 1678. Klokketårnet i Gjenoppstandelseskatedralen er det høyeste frittstående klokketårnet i verden.
Rodniki
Rodniki (russisk: Родники́, betyr «kilder») er en by i Ivanovo oblast i Russland. Innbyggertallet er på 26 310 (2010), noe som er svak nedgang siden 2002 (28 447) og 1989 (32 088). Rodniki er lokalisert rundt 600 km nordøst for Moskva og 54 km øst for det regionale senteret Ivanovo. Den ligger ved elva Volga. Den nærmeste byen er Vitsjuga som ligger 15 km i nordøst. Rodniki har flere naturlige mineralkilder, derav dets navn (Rodniki = «kilder»).
Bosetningen Rodniki har vært kjent siden 1606. Den fikk innvilget bystatus i 1918.
En del forestillinger om rovdyr
En del forestillinger om rovdyr er en norsk dokumentarteater-forestilling, som ble satt opp av Hedmark Teater. Premieren fant sted 26. september 2008 i Våler i Hedmark. Siste forestilling ble holdt på Hamar 7. november 2008. Samtlige kommuner i Hedmark og noen i Oppland ble besøkt. Den ble spilt 36 ganger.
Portugal under Sommer-OL 2008
Portugal under Sommer-OL 2008. 77 sportsutøvere fra Portugal deltok i 16 sporter i Sommer-OL 2008 i Beijing. Portugal kom på 46.-plass med en gull- og en sølvmedalje. Friidrettsutøveren Nelson Évora var landets flaggbærer under åpningsseremonien.
En del forestillinger om rovdyr
Fem skuespillere står på scenen og gir stemme til de intervjuede på deres egen dialekt eller sosiolekt.
Anders W. Berthelsen
Anders Wodskou Berthelsen (født 28. september 1969 i Rødovre) er en dansk skuespiller.
Biografi
Anders W. Berthelsen vokste opp i Kolding, hvor faren var selger og moren soneterapeut. Etter grunnkurs på EFGs nytelsesmiddelutdannelse ble han utdannet ved Statens Teaterskole i København i årene 1990 til 1994. Allerede i 1992 medvirket han på Dr. Dantes Teater i stykket Jagten. Etter en rekke teater- og tv-roller debuterte han på film i 1996 i filmen Portland.
Han ble kjent som den litt rå og egosentriske René i DRs serie Taxa som gikk i 1997-1999, og i rollen som Palle i TV-serien Krøniken. Han har hatt teaterroller blant annet på FÅR 302, Betty Nansen Teatret, Sceneriet, Bellevue Teatret, Rialto Teatret, Edison og Privat Teatret. I 2004 spilte han på Husets Teater i Kopier og i 2005 på Folketeatret i Forlad os vores skyld. Anders W. Berthelsen blev kåret til Årets mannlige tv-skuespiller ved Tv-festival 2004 og igjen i 2005 for rollen i Krøniken.
På film har han blant annet medvirket i dogmefilmene Mifunes siste sang av Søren Kragh-Jacobsen (der han spilte Kresten) og Italiensk for begynnere av Susanne Bier (der han spilte presten og enkemannen Andreas). I 2009 hadde han en rolle i filmen ''Over gaden under vandet, der Sidse Babett Knudsen spiller hovedrollen.
Anders W. Berthelsen giftet seg i 1999 med regissør Christina Pind Rasmussen (23-11-1971).
Return
Return er et rockeband fra Stange i Hedmark. Bandet ble startet i 1980, og hadde sin storhetstid på siste halvdel av 1980- og begynnelsen av 90-tallet. De hadde i denne perioden flere singler inne på norske hitlister, og var blant de norske bandene som solgte best. I 1993 tok bandet en pause, men kom i 2000 tilbake med et samlealbum og enkelte spillejobber, i 2005 med nytt studioalbum og i 2008 med enda et samlealbum som også inneholder en DVD med opptak fra en konsert på Hamar i 2007.
SP
SP, Sp eller sp kan vise til:
Return
Bandets musikkstil har gjennomgått minimal forandring gjennom nesten tre tiår; det har holdt fast ved den typiske 80-tallsrocken, med stort innslag av såkalte power ballads.
Miikka Multaharju
Miikka Multaharju (født 9. oktober 1977) er en finsk fotballspiller som spiller for MyPa.
Brede Skistad
Brede Skistad (født 4. mars 1948, død 25. august 1995 i Kristiansand) var en norsk fotballspiller og -trener.
Han spilte 124 kamper (4 mål) for i den gamle 1. divisjon i perioden 1969-77. Han ble også norgesmester i bandy for klubben.
På slutten av 1980-tallet var han trener for. Han klarte å få Stord opp i den nest øverste divisjon i Norge og laget var også nær på å rykke opp i 1989. Fra 1990 til og med 1994 var han trener for. Han førte Start til to bronsemedaljer i serien i og. I denne perioden var Start med og kjempet om seriegullet, men klarte ikke å prestere godt nok i de siste kampene og gullet glapp til henholdsvis og.
Brede Skistad trakk seg som Starttrener etter 1994-sesongen på grunn av leukemi, og ble erstattet av sin assistent, Erik Ruthford Pedersen. Brede Skistad fikk et kort comeback (2 seriekamper og 1 cupkamp) i, da han var blitt friskmeldt. Han ga seg dog etter kort tid. Sykdommen blusset opp igjen og han døde 25. august 1995, 47 år gammel.
Som trener i Start fikk han frem mange unge spillere som blant annet Tore André Dahlum, Frank Strandli og Erik Mykland. Disse kom til å sette sitt preg på norsk fotball utover på 1990-tallet. Skistad var veldig godt likt av spillerne, og både Mykland og Morten Pettersen mente at Brede Skistad var den beste treneren de noen gang hadde hatt.
Skistad var aktuell som norsk landslagstrener etter at Ingvar Stadheim trakk seg i 1990, men det ble til slutt Egil Olsen som ble ny sjef for landslaget. Skistad ble også benyttet som ekspertkommentator i forbindelse med fotballkamper på NRK og TV 2.
Brede Skistad var tvillingbror til Boye Skistad som spilte samtidig med Brede i Mjøndalen, og som senere ble trener i samme klubb.
Brede Skistad var far til Espen Skistad som var Starts andrevalg som målvakt fra 1992 til 1995 under sin fars ledelse av klubben.
Kongsberg Devotek
Kongsberg Devotek AS er en utviklingsbedrift på Kongsberg som utvikler avanserte tekniske produkter på oppdrag for kunder i forskjellige bransjer, deriblant bilindustri, maritim, olje og gass, industri og forsvar. Kompetanseområdene omfatter blant andre systems engineering, mekanisk design, numeriske analyser, maskinering og produksjon, produkttesting, dynamiske systemer og kontroll, elektronikkutvikling og embedded utvikling.
Devotek er et komplett utviklingshus som tar produktet hele veien fra idé, via prototyper, simulering, produksjon og test til ferdig produkt.
USAs herrelandslag i fotball
USAs herrelandslag i fotball representerer USA i fotballandskamper på seniornivå for menn. Selv om fotball ikke er en stor profesjonell sport på linje med amerikansk fotball, baseball, basketball og ishockey, har USA vært med i elleve av 22 verdensmesterskap, og har som beste prestasjon en semifinaleplass i 1930. USA har også vunnet det nordamerikanske mesterskapet tre ganger. Ifølge FIFA-rankingen var laget verdens femte beste fotballandslag i juni 2006, rett før VM 2006 tok til. Lagets største nederlag gjennom tidene kom i Oslo, 6. august 1948, da Norge vant 11–0.
Nåværende tropp
Oppdatert 18. november 2022. USAs tropp til VM i fotball 2022 i Qatar fra 20. november 2022 til 18. desember 2022.
Andre spillere
Spillere som har vært med i landslagstroppen de siste 12 månedene.
Laphroaig
Laphroaig (uttales 'la-froyg) er et skotsk single malt whisky-merke. Laphroaig-destilleriet er lokalisert på øya Isle of Islay på Skottlands vestkyst. Laphroaig regnes for å være en av whiskyene med kraftigst smak. Laphroaig lagres på fat 10, 15, 30 eller 40 år før den tappes på flasker og selges. Andre årganger og tapninger kan forekomme. En andel av Laphroaig selges også til produksjon av blended whisky.
Blant whisky-skribenter har den ord på seg for å være en ”Elsk den eller hat den-whisky”, og ord som brukes til å beskrive den er medisinaktig, fenol og tang, salt og olje, gasbind og munnskyllevann. Årsaken til den jodaktige tangkarakteren skal ligge både i at Laphroaig benytter torvleier på Islay som ingen andre destillerier har tilgang til, og at det henter vannet fra sin egen dam i Kilbridge-elven.
At de kun benytter små destilleringsapparater og at deres modningslagre ligger så å si i fjæresteinene er nok også med på å gi denne whiskyen en ekstrem kompleksitet og mange mener at ingen skotsk whisky er mer egnet som «nightcap» enn Laphroaig.
Navnet Laphroaig er antagelig av gælisk og norrøn opprinnelse og betyr «Den vakre dalen ved den vide bukta» («-phroaig» tilsvarende «breivik»). Destilleriet ble grunnlagt i 1815 av brødrene Donald og Alex Johnston. I 1847 falt Donald ned i et whiskyfat og druknet, noe som også i whiskymiljøet må betraktes som et svært uvanlig dødsfall.
BBC Monitoring
BBC Monitoring (BBC M) er en avdeling i BBC som overvåker massemedia over hele verden. Avdelingen velger ut og oversetter informasjon fra radio, fjernsyn, presse, nyhetsbyråer og Internett fra 150 land på over 70 forskjellige språk. BBC Monitoring holder til i Caversham i Reading øst for London, og finansieres ikke via kringkastingsavgiften, men direkte fra interessentene, samt fra salg av abonnementstjenester til myndigheter og bedrifter.
BBC Monitoring ble opprettet i 1939 for å gi den britiske regjeringen tilgang til utenlandsk media og propaganda. Avdelingen skaffet regjeringen verdifull informasjon under andre verdenskrig, spesielt i områder der britiske journalister ikke hadde tilgang. Den spilte også en viktig rolle under den kalde krigen ved å bistå observatører med å følge utviklingen bak jernteppet. Senere har avdelingen vært aktiv i forbindelse med konfliktene i Jugoslavia, Midtøsten, Afghanistan, Irak og Nord-Korea.
Læringsplakaten
Læringsplakaten er en del av læreplanverket for Kunnskapsløftet i norsk skole. Den formulerer grunnleggende plikter som gjelder for alle skoler og opplæringssteder.
Skolen og lærebedriften skal ifølge Læringsplakaten:
Diano Marina
Diano Marina er en liten by eller kommune i Nord-Italia, i provinsen Imperia i regionen Liguria. Byen ligger cirka 90 kilometer sørvest for Genova. På starten av året 2005 hadde byen 6199 innbyggere. Diano Marina blir besøkt av turister i tusentall. Derfor har byen et mangfold av restauranter og hoteller. Nesten hele byen ligger lands stranden og ofte er det salgsboder over en lang strandstripe.
Byen har bydelene Diano Calderina, Diano Serreta, Diano Gorleri, og Muratori, og den grenser til Diano Castello, Imperia (provinshovedstad) og San Bartolomeo al Mare.
Archocentrus
Archocentrus er en gruppe ciklider som i dag består av tre arter. De lever i ferskvann i Mellom-Amerika.
Tidligere inneholdt gruppen sju av de artene som nå finnes i gruppen Cryptoheros, i tillegg til sebracikliden som har blitt flyttet til Amatitlania.
Raser i The Legend of Zelda-serien
I spillet The Legend of Zelda-verdenen lever det mange forskjellige fiktive raser.
Deku Scrub
Deku Scrub-rasen består av plantelignende humanoide vesen, som kan skyte/spytte dekunøtter (deku nuts). Istedenfor å ha hår på hodet, har en Deku Scrub blader. Deku Scrub-rasen ble først introdusert i Nintendo 64-spillet Ocarina of Time (1998). Deku Scrubene sine hjemsteder er små hull i bakken omgitt av fire blader. Disse hullene kan brukes som «Bunkere» til å angripe fra. I Majoras Mask er en dekumaske en av de maskene Link får tak i.
Det er flere forskjellige Deku Scruber i Zelda-serien, hvorav de tre vanligste er:
Feer
Feer støter en på i mange av spillene Zelda-serien. I Ocarina of Time lever Link sammen med Kokiri-folket, som alle mottar en fekompangjong når de blir myndige. Link får først følge av en slik når han må sette ut for å stanse Ganondorfs ondskap. Denne feen, Navi, ble en god venn av Link og det hintes om at han forlot Hyrule etter Ganondorfs nederlag for å søke etter henne.
I tillegg finnes det også små feer i spillene som kan fanges i flasker og som vil fylle opp Links livskraft (eller en stor del av den) om han faller i kamp. Disse feene er ikke samme type som fekompangjongene en hører om i Ocarina of Time. I noen av spillene finnes det en eller flere «Great Fairies» som vil skjenke Link oppgraderinger av forskjellige slag.
Goron
Goronene er et folkeslag av steinspisende, sterke humanoider som livnærer seg på gruvearbeid. Selv om noen goroner er kjent for å ha nådd gigantiske proporsjoner, er de fleste på størresle med en voksen mann. De er svært harde og kan krølle seg sammen til en uknuselig ball, både til forsvar eller for rask transport. I Ocarina of Time holdt Goronene til ved Death Mountain nordøst i Hyrule. Det gjør de fremdeles i Twilight Princess (nordvest i den speilvendte Wii-versjonen) mens de i The Wind Waker nesten er blitt utryddet og nå livnærer seg som kjøpmenn.
De tre gudinnene
De tre gudinenne, Din, Nayru og Farore er tre mektige gudinner som skapte landet Hyrule. Din er gudinnen for makt, Nayru for visdom og Farore for mot. De tre gudinnene skapte også den legendariske The Triforce, de tre legendariske trianglene som inneholder essensen av gudinnenes kraft, oppfyller ønskene til enhver som rører ved den, og som for alltid er bundet til Hyrules skjebne.
Nayru er visdommens gudinne og brukte sin visdom til å etablere de fysiske lover. Hennes farge er blå eller lilla og hun blir ofte forbundet med elementet vann. Nayurus del av Triforce, Triforce of Wisdom, blir assosiert med Prinsesse Zelda siden hun er den som ofte besitter dette triangelet. Visdommens trekraft er triangelet nederst til venstre blant de tre trianglene.
Farore er motets gudinne og var den som brakte liv til Hyrules marker. Hennes del av the Triforce, Triforce of Courage. blir ofte assosiert med fargen grønn og Link, siden han, som helten som alltid triumferer over Ganondorfs ondskap, er den som ofte har dette triangelet.
Havmennesker
I spillet Link's Awakening møter Link en havfrue ved navn Martha i Martha's Bay på Koholint. Det er uvisst om denne rasen faktisk eksisterer eller ikke, ettersom handlingen i spillet er en drøm. Bortsett fra dette ene Zelda-spillet har det aldri vært noen havmennesker med. Den eneste referansen man har til havmennesker ellers, er i Oracle of Ages hvor man finner «Mermaid Suit» i en grotte kalt Mermaid's Cave.
Hylian
Hylian (ハイリア族, Hairia-zoku) er folkeslaget i Hyrule som i Twilight Princess blir hevdet å stå nærmest i kontakt med de tre gudinnene. De skiller seg ut utsendemessig fra vanlige mennesker på de lange, spisse alvelignende ørene. Det hevdes at disse ørene gjør dem i stand til å høre spesielle beskjeder fra gudene og Hylianer blir sett mye opp til i Hyrule. Hylianere blir født med magisk blod og besitter derfor visse psykiske krefter og evner i trolldom. De var også de som opprettet de første organiserte byene i Hyrule. I Twilight Princess blir en presentert for en helt ny rase, kjent som Ooca, skyfolket. De skal visstnok stå enda nærmere i kontakt med gudene og skal ha skapt Hylianene. I Wind Waker er det gamle språket som Hylianere talte og skrevet blitt glemt og det er kun de figurene i spillet med dype røtter til Hyrule som behersker det (slik som The Great Deku Tree). I Ocarina of Time var det Hylianske alfabetet tatt fra det japanske skriftspråket, i Twilight Princess er skrifttegnene rett og slett engelske bokstaver som har blitt vridd, noe som gjør dem vanskelige å lese, men ikke umulig.
Sheikah
Det sies i Ocarina of Time at sheikahene søkte etter sannheten, og dette er muligens en grunn til Sheikahsymbolet som består av et mystisk øye. Det er flere gjenstander som går igjen i en del Zelda-spill som har blitt skapt av sheikah-folket. Dette inkluderer The Lens of Truth (Sannhetens øye) og The Mask of Truth (Sannhetens maske). Disse gjenstandene er nyttige for spilleren for å finne hemmeligheter som ikke ville ha vært mulig uten. Begge de nevnte gjenstandene har sheikah-symbolet på seg. Yigaene er Sheikahenes erkefiender.
Gerudo
Gerudoer er en stamme som stort sett består kun av kvinner, og de får barn ved å finne seg en mann utenifra. Det blir forøvrig født én mann i stammen en gang hvert hundrede år, og den mest kjente Gerudoen er spillseriens hovedfiende Ganondorf. I Ocarina of Time lever de i et fort i Gerudo Desert, og kaster alle inntrengere i et fangehull. De er også allierte med Ganondorf, selv om lederen ikke stoler på han.
Dette var forøvrig beskrivelsen av hvordan Gerudoene er i Ocarina of Time. Folkeslaget er også representert i oppfølgeren Majora's Mask til Nintendo 64. Her er de sjørøvere, og det viser seg at de har stjålet noen egg fra en Zora (fiskelignende skapninger), og dette skaper problemer som spilleren må løse. Gerudoene er også med i Four Swords Adventures til GameCube, men har en mye mindre rolle enn i de foregående spillene de er representert i.
Kokiri
Kokirier er barn i grønne klær som Link går i. Link vokste nemlig opp sammen med dem i Kokiri Forest, selv om han ikke var en av dem. Kokirier vokser aldri opp, men forblir barn resten av livet. De har en fe, som de får av Deku Tree. Deku Tree er et snakkende, vist tre. Deku Tree er hellig for kokiriene.
Minish (Picori)
En picori er en ørliten skapning som ikke kan sees med det blotte øyet. Disse er representert i The Minish Cap til Game Boy Advance.
Oocca
Oocca er små, gule skapninger som lever på en flygende by kalt "City in the sky". Ooccaene ble først vist i Twilight Princess. Her møter du to Ooccaer i hvert tempel. Disse Ooccaene kan teleportere deg ut av templet når du vil, og få deg tilbake igjen på akkurat samme sted. Link møter forøvrig på de samme Ooccaene i alle grottene de er representert i.
Rito
Rito-stammen (Rito tribe) er en fuglelignende rase fra The Legend of Zelda-serien. De forbindes mest som postfugler i spillet The Wind Waker. I The Wind Waker, lever de på øya Dragon Roost Island, en vulkan-øy, hvor de har postkontoret sitt.
Når unge Ritoer kommer i en viss alder, vil de kunne få vinger. For å få dette, må de til toppen av vulkanen, hvor de skal møte «Skyenes ånd», Valoo, som har evnen til å gi dem vinger.
Blant de mest kjente Ritoene, finner vi blant annet Medli, prins Komali og Quill, Revali og Teba.
Twili
Twili er et svart- og gråfarget type menneske som finner sted i det åttende templet i Twilight Princess. Etter at Zant overtok kontrollen over Hyrule og Twilight Realm, ble Midna omgjort til en smådjevel og det andre folket om til "Shadow Beasts" som Link møter noen ganger i spillet.
Yeti
Yeti er ikke en form for folkeslag, mer et vesen. Det finnes bare én av dem, sammen med sin kone i Twilight Princess. Den Yetien ser ut som yetier flest, bare at den har en stor bieaktig rumpe. Ingen andre enn Link får greie på at den finnes. Zora-folket og en forsker finner ut av at det var et slags monster, som det går rykter om at har blitt sett. Men ingen utenom Link vet at det er en yeti, eller hvor den bor. Yetien bor sammen med kona si i et tempel oppi de snødekte fjellene.
Zora
Zora var opprinnelig et ildpustende folkeslag som dukket opp i de første todimensjonale spillene i The Legend of Zelda-serien. Fra og med Ocarina of Time ble Zoraene reintrodusert som intelligente, menneskelignede vannlevende skapninger med egen kultur og samfunn. Senere ble de delt opp i to underarter, de fiendtlige elve-Zoraene og de mer vennlige humanoidene kjent som hav-zoraer. Som regel refereres det mest til hav-zoraer i spillene, da disse er de mest prominente i spillene. Alle zoraer er meget gode svømmere, faktisk så gode at de med letthet kan svømme opp fossefall (blant annet vist i Twilight Princess). To kjente zoraer er Prince Sidon og Mipha.
Zuna
Universe of The Legend of Zelda The Legend of Zeldan universumi
Vi (teksteditor)
vi er en multiplattform teksteditor for skjermterminaler. Den ble programmert i 1976 av Bill Joy mens han var student ved University of California, Berkeley og var den første skjermorienterte teksteditoren tilgjengelig for operativsystemet Unix. Tidligere teksteditorer, spesielt ed og ex som vi var basert på, var linjeorienterte, laget for skrivemaskin-lignende papirterminaler som Teletype ASR33 og Texas Instruments Silent 700.
vi ble raskt tatt i bruk i de fleste Unix-miljøer og med i den aller første Berkeley Unix-distribusjonen (mars 1978). Den var også med i Unix V7 fra AT&T Bell Labs (1979) og har siden vært standard i alle UNIX- og Linux-distribusjoner. I forbindelse med Unix-krigen på 90-tallet ble det laget flere kloner av vi, både for å videreutvikle funksjonaliteten og å frikoble kildekoden fra AT&Ts lisensregime. Siden er vim den mest brukte versjonen, tilgjengelig på de fleste operativsystemer.
vi er fortsatt populær, spesielt i utviklings- og driftsmiljøer, på grunn av sin enkelhet og tilgjengelighet. Den stiller beskjedne krav til ytelse, er ressurseffektiv og fungerer likt på alle plattformer. I motsetning til andre typiske teksteditorer, er vi modal: Den har to modi – én for skriving av tekst, én for navigering og redigering. På den måten blir den uavhengig av funksjons- og spesialtaster. Både navigering og redigering foregår via enkle bokstav-kommandoer som kan være vanskelige å lære, men som blir effektive når de først er lært.
vi (grunnfunksjonalitet) er med i Unix-standarden fra IEEE og The Open Group.
Al Hadd
Al Hadd var en kommune i den nordøstre delen av Bahrain. Kommunen var den minste kommunen i Bahrain. Al Hadd ligger nå i guvernementet Muharraq.
Lord Chamberlain’s Men
Lord Chamberlain's Men var et teaterkompani hvor William Shakespeare jobbet som skuespiller og skuespillforfatter i store deler av karrieren. Gruppen ble dannet i en periode med store og hyppige endringer i teatermiljøet i London, og hadde innen 1603 blitt én av byens to ledende grupper og fikk støtte av Jakob I. Gruppen ble dannet i 1594, mens Elisabeth I regjerte.
As Time Goes By (Bryan Ferry-album)
As Time Goes By er et album av den britiske sangeren Bryan Ferry, utgitt i 1999. Dette er et tvers igjennom nostalgisk album, der Ferry henter fram og gir sin tolkning av et knippe klassikere fra 1930-tallets ballroommusikk. Tittelsporet er Herman Hupfields kjente melodi fra filmen Casablanca med Humphrey Bogart og Ingrid Bergman. Plata avrundes med Kurt Weills «September Song».
Ferry akkompagneres av et lite kapell med strykere, blåsere, harpe, piano, gitar, bass og slagverk.
Symphony X (album)
Symphony X er debutalbumet til bandet med samme navn. Det ble utgitt i 1994.
Sporliste
Alle sangene er skrevet av Symphony X.
Solmasse
En solmasse (symbol: M_\odot ) er en måleenhet for masse. Enheten svarer til massen til Solen, som er ca. 1.98892×10^30 kg.
Enheten brukes innen astronomi for å angi massen til stjerner, svarte hull og andre massive himmellegemer.
Latvias folkemuseum
Latvias folkemuseum eller Latvias etnografiske friluftsmuseum er et stort friluftsmuseum på en skogbevokst mo ved innsjøen Yugla i utkanten av Riga, hovedstaden i Latvia. Museet viser bygninger og gjenstander fra tradisjonell bondekultur i de ulike regionene i Latvia.
På latvisk heter institusjonen Latvijas Etnografiskais Brivdabas Muzejs. Museet er grunnlagt i 1924, etter inspirasjon fra liknende friluftsmuseer og folkemuseer i Skandinavia, og ikke spesielt Skansen i Stockholm. Det opprinnelige prosjektet gikk ut på å flytte en gård fra hver av de fire regionene, Kurzeme, Zemgale, Vidzeme og Latgale. I tillegg skulle det være noen bygninger, bl.a. fra ulike håndverkere, som var karakteristisk for Latvia som helhet. I 1932 kunne museet åpne for publikum, og i 1939 var 40 bygninger på plass.
Oberlandesgericht Stuttgart
Oberlandesgericht Stuttgart er en av den tyske delstaten Baden-Württembergs to Oberlandesgerichte (høyesterett på delstatsnivå). Den andre er Oberlandesgericht Karlsruhe.
Den har sete i Stuttgart og har ansvar for den württembergske delen av delstaten. For enkelte særlig alvorlige straffesaker har domstolen likevel ansvar for hele delstaten.
Domstolens avgjørelser kan ankes til Bundesgerichtshof, føderal høyesterett.
Domstolens historie går tilbake til Württembergische Hofgericht, tidligst nevnt i 1460, som ble opprettet gjennom en traktat mellom Baden og Württemberg.
Røkelseveien
Røkelseveien var en handelsrute i antikken som besto av et nettverk av betydelige handelsruter som knyttet verden ved Middelhavet med de østlige og asiatiske kildene til røkelse og krydder. Den strakte seg fra havnene ved Middelhavet over Levanten, Midtøsten og Egypt gjennom Arabia og til India. Handelen med røkelse blomstret fra sørlige Arabia til Middelhavet fra rundt 200-tallet f.Kr. og fram til 200-tallet e.Kr. Handelsruten med røkelse tjente som en kanal for handel med andre varer som eksempelvis arabisk virak (en velluktende, gummiaktig harpiks) og myrra (saft fra et tre som vokser i Arabia og Afrika som gir fra seg en aromatisk lukt). Indisk krydder, ibenholt, silke og kostbare tekstiler, og sjeldne tresorter, fjær, dyrskinn og gull fra Øst-Afrika.
Tidlig historie
Oldtidens egyptere hadde handel i Rødehavet, importerte krydder fra «landet Punt» og fra Arabia. Indiske varer ble fraktet i arabiske skip til Aden. Forskeren Hugh George Rawlinson har identifisert de lenge debatterte «skipene fra Tarsis» som skip fra Tyr utstyrt ved Ezion-Geber, en by i Idumea, en bibelsk havn helt nord i Akababukten, i området til dagens Akaba og Eilat. Herfra gjorde de flere sjøreiser østover for å føre tilbake gull, sølv, elfenbein og kostbare steiner.
I henhold til historikeren: «I den antikke verden ville det synes som om Sør-Arabia og Afrikas horn var betydelige leverandører av røkelse mens det i moderne tid har det kommersielle sentrene for handel med gummisorter vært Aden og Oman. Tidlige rituelle tekster fra Egypt viser at røkelse ble fraktet til øvre Nilen av handelsfolk, men kanskje det mest iøynefallende beviset på denne handelen er gikk av freskoer datert til rundt 1500 f.Kr. på veggene av tempelet ved Teben som minnet reisen til en flåte som dronningen av Egypt hadde sendt til landet Punt. Fem skip er avbildet på disse relieffene, fylt høyt med skatter, og en av dem viser trettien røkelsestrær i bunter som blir bæret om bord.»
Antonio Domínguez Ortiz
Antonio Domínguez Ortiz (født 18. oktober 1909 i Sevilla, død 21. januar 2003) var en spansk historiker og en av de ledende spesialister på den spanske historien mellom det 16. og det 18. århundre, særlig den sosiale historien.
Domínguez Ortiz fikk sin doktorgrad i historie fra Complutense universitetet i Madrid, og han underviste senere ved Universitetet i Granada. Ortiz ble i 1982 tildelt utmerkelsen Fyrsten av Asturias' pris for samfunnsvitenskap og han ble tildelt prisen Hijo Predilecto de Andalucía i 1985. Ved siden av hans mange akademiske arbeider, skrev ortiz ofte artikler og kronologer til forskjellige aviser og han var fast bidragsyter til magasinet El País. Ortiz døde i Granada i januar 2003 i en alder av 93 år.
Røkelseveien
Tidlig historie
Periplus Maris Erythraei og andre greske tekster viser til flere steder langs kysten av Afrikas horn, sørlige Arabia og India som var involvert i handelen med arabisk virak, myrra, kassiakanel, bdellium og en rekke av gummiharpiks som ble kalt duaka, kankamon og mok rotu.
Ruten over land
Blant de viktigste handelsstedene langs røkelsesruten var Gerrha, rapportert av historikeren Strabo for å ha vørt grunnlagt av landflyktige fra Babylon som en kaldeask koloni. Gerrha utøvet innflytelse på trafikken med røkelse over Arabia til Middelhavet og kontrollerte handelen med aromatiske stoffer til Babylon på 100-tallet f.Kr. Havnen i Gerrha var en av de viktigste innfartsvei for varer som ble skipet fra India.
Grunnet dens fremragende lokalisering i forhold til handelen med røkelse tiltrakk Jemen seg bosettere fra området Den fruktbare halvmåne. Virak- og myrratrær var avgjørende for økonomien til Jemen og ble anerkjent som en kilde til rikdom av landets herskere.
Assyriske dokumenter indikerer at Tiglat-Pileser III avanserte gjennom Fønikia til havnebyen Gaza. Gaza ble til sist angrepet og herjet, og herskeren i Gaza rømte til Egypt, men fortsatte senere som en underdanig administrator eller vasall. Motivet bak angrepet var å få kontroll over handelen med røkelse fra sørlige Arabia som hadde blomstret i regionen.